KTB แจ้งเปลี่ยนชื่อโดเมนเว็บไซด์เป็น “krungthai.com” เริ่ม 19 ก.พ.
ธนาคารกรุงไทย จำกัด (มหาชน) หรือ KTB เปลี่ยนชื่อโดเมนเว …
19 ก.พ. 2563

ธนาคารกรุงไทย จำกัด (มหาชน) หรือ KTB เปลี่ยนชื่อโดเมนเว็บไซต์องค์กรใหม่ จาก ktb.co.th เป็น krungthai.com ซึ่งแสดงถึงเอกลักษณ์และสามารถบ่งบอกความเป็นกรุงไทยได้ชัดเจน ไม่ต้องจดจำชื่อย่อ เป็นสากล และสามารถต่อยอดธุรกรรมได้อย่างไร้ขีดจำกัด พร้อมปรับโฉมให้ผู้ใช้งานเข้าถึงข้อมูลทางการเงินแบบไร้ขีดจำกัด ทันสมัย ใช้งานง่าย รองรับทุกอุปกรณ์ใช้งาน ด้วย 3 จุดเด่น คือ
1. ดีไซน์ทันสมัย สอดคล้องกับไลฟ์สไตล์ของลูกค้า นำเสนอผลิตภัณฑ์และบริการอย่างเด่นชัด
2. เข้าถึงข้อมูลได้ง่าย เพิ่มเมนูให้สัมผัสประสบการณ์ใหม่ ที่เข้าถึงได้โดยตรงจากหน้าโฮมเพจ ตอบโจทย์ความต้องการและเติมเต็มความรู้ด้านการเงินและเศรษฐกิจ ด้วยเมนู “คู่คิดการเงิน” ในหัวข้อ เรียนรู้การเงิน ใช้บริการปลอดภัยในยุคดิจิทัล และ Krungthai Compass รวบรวมบทความวิเคราะห์ด้านเศรษฐกิจ นอกจากนี้ ยังมีเครื่องมือคำนวณสินเชื่อบ้าน สินเชื่อบุคคล เพื่อวางแผนทางการเงินง่ายๆ ด้วยตัวเอง สามารถฝากข้อมูลให้ธนาคารติดต่อกลับ เพื่อใช้ผลิตภัณฑ์และบริการ
3. ใช้งานได้ทุกที่ ทุกเวลา รองรับการใช้งานทุกอุปกรณ์ ทั้งคอมพิวเตอร์ สมาร์ทโฟน และแท็บเล็ต ทั้งนี้ สามารถใช้งานในชื่อโดเมนใหม่ได้ตั้งแต่วันที่ 19 กุมภาพันธ์นี้เป็นต้นไป
 
 